***Programul Național de Reducere a Abandonului Școlar***

Începând cu acest an școlar, unitatea noastră de învățământ face parte din PNRAS ca beneficiar, obiectivele acestui proiect fiind îmbunătățirea situației la învățătură și a ratei de absenteism, creșterea ratei de participare la examenul de Evaluarea națională; prevenirea riscului de abandon școlar prin integrarea în mediul favorabil învățării a elevilor aparținând grupurilor vulnerabile, prin participarea acestora la programe extrașcolare menite să le crească motivația pentru învățare;abilitarea cadrelor didactice care predau la ciclul gimnazial, prin cursuri de formare profesională specifice perfecționării competențelor digitale, în vederea creșterii calității actului de predare-învățare și a rezultatelor școlare ale elevilor;consolidarea relației elevi - părinți - școală prin implicarea în activități de informare și consiliere.

Beneficiarii direcți ai proiectului vor fi un grup de elevi ai claselor de gimnaziu de la Satchinez și Hodoni.

Vor fi organizate activități de tip Școală după Școală, după orele de curs: *Matematica pe înțelesul tuturor* și *Carte frumoasă, cinste cui te-a scris*, în cadrul cărora elevii vor participa o dată pe săptămână la activități de tip Școală după Școală la disciplinele limba și literatura română și matematică. Se vor desfășura diferite activități sportive, artistice, educative, activități extracurriculare de prevenire a bullying-ului și a violenței în spațiul școlar, în cadrul căreia vor fi proiectate filme și materiale documentare despre tematică. De asemenea, va fi organizată și o expoziție de desene, colaje, postere. festival de tradiții, obiceiuri, arta culinară piese de teatru sau scenete, o excursie anuală la care vor participa elevi din grupul țintă, curs de parenting pentru părinți, în cadrul căruia să fie abordată problematică specifică copiilor în perioada adolescenței.

Sperăm ca la finalul celor 3 ani, pe parcursul cărora se derulează acest proiect, să atingem obiectivele propuse, iar toți factorii implicați în educație - elevi, școală, părinți, comunitatea locală - să beneficiem de rezultatele așteptate, prin copii bine pregătiți și comportamente îmbunătățite.

Director,

Prof. Liliana CĂLIANU